ddrg/super_eurlex huggingface dataset:
DA Den Europæiske Unions Tidende C 104/44

Rettens dom af 17. februar 2017 — Unilever mod EUIPO — Technopharma (Fair & Lovely)

(Sag T-811/14) (1)

((EU-varemærker - indsigelsessag - ansøgning om EU-figurmærket Fair & Lovely - de ældre nationale ordmærker og Benelux-ordmærker FAIR & LOVELY - afgørelse om klagen - artikel 64, stk. 1, i forordning (EF) nr. 207/2009 - ret til at blive hørt - artikel 75, andet punktum, i forordning nr. 207/2009 - suspension af den administrative procedure - regel 20, stk. 7, litra c), og regel 50, stk. 1, i forordning (EF) nr. 2868/95 - berettiget forventning - magtfordrejning - åbenbart urigtige skøn))

(2017/C 104/61)

Processprog: engelsk

Parter

Sagsøger: Unilever NV (Rotterdam, Nederlandene) (ved solicitor A. Fox)

Sagsøgt: Den Europæiske Unions Kontor for Intellektuel Ejendomsret (ved D. Hanf og A. Folliard-Monguiral, som befuldmægtigede)

Den anden part i sagen for appelkammeret ved EUIPO og intervenient ved Retten: Technopharma Ltd (London, Det Forenede Kongerige) (ved barrister C. Scott)

Sagens genstand

Søgsmål anlagt til prøvelse af afgørelse truffet den 6. oktober 2014 af Fjerde Appelkammer ved EUIPO (sag R 1004/2013-4) vedrørende en indsigelsessag mellem Technopharma og Unilever.

Konklusion

1) Den afgørelse, der blev truffet den 6. oktober 2014 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 1004/2013-4) vedrørende en indsigelsessag mellem Technopharma Ltd og Unilever NV, annulleres.

2) EUIPO bærer sine egne omkostninger og betaler halvdelen af de af Unilever afholdte omkostninger.

3) Technopharma bærer sine egne omkostninger og betaler halvdelen af de af Unilever afholdte omkostninger.

(1) EUT C 73 af 2.3.2015.
DA Den Europæiske Unions Tidende C 78/20

Rettens dom af 26. januar 2017 — Diktyo Amyntikon Viomichanion Net mod Kommissionen

(Sag T-703/14) (1)

((Voldgiftsklausul - Firerob-kontrakt indgået som led i det syvende rammeprogram for forskning, teknologisk udvikling og demonstration (2007-2013) - støtteberettigede omkostninger - anmodning om tilbagebetaling af beløb udbetalt til sagsøgeren - delegation af beføjelser - antagelse til realitetsbehandling - misbrug af rettighederne i henhold til kontrakten - berettiget forventning - proportionalitet))

(2017/C 078/26)

Processprog: græsk

Parter

Sagsøger: Diktyo Amyntikon Viomichanion Net AEVE (Kaisariani, Grækenland) (ved advokaterne K. Damis og E. Chrysochoïdou)

Sagsøgt: Europa-Kommissionen (ved R. Lyal, M. Konstantinidis og A. Kyratsou, som befuldmægtigede)

Sagens genstand

Søgsmål i henhold til artikel 272 TEUF med påstand om, dels at det fastslås, at Kommissionen har tilsidesat sine kontraktforpligtelser ved at udstede debetnota nr. 3241409008 af 25. juli 2014, og at de af sagsøgeren anmeldte omkostninger inden for rammerne af kontrakt FP7-SME-2007-222303 vedrørende gennemførelsen af projektet »FIREROB — Autonomous Fire-Fighting Robotic Vehicle« er støtteberettigede, dels at Kommissionen tilpligtes at udstede en kreditnota på 64 574,73 EUR.

Konklusion

1) Formalitetsindsigelsen forkastes.

2) Det er ufornødent at træffe afgørelse i denne sag, for så vidt som den vedrører en anmodning om tilbagebetaling af et beløb, der overstiger 37 247,05 EUR tillagt renter at regne fra den 9. september 2014.

3) Europa-Kommissionen har tilsidesat sine forpligtelser i henhold til kontrakten FP7-SME-2007-222303 vedrørende gennemførelsen af projektet »FIREROB — Autonomous Fire-Fighting Robotic Vehicle« ved at anmode Diktyo Amyntikon Viomichanion Net AEVE om at tilbagebetale den et beløb, der overstiger 9 007 EUR tillagt renter at regne fra den 9. september 2014.

4) I øvrigt frifindes Kommissionen.

5) Kommissionen bærer tre fjerdedele af sine egne omkostninger og betaler tre fjerdedele af Diktyo Amyntikon Viomichanion Nets omkostninger, herunder omkostningerne i forbindelse med sagen om foreløbige forholdsregler.

6) Diktyo Amyntikon Viomichanion Net bærer en fjerdedel af sine egne omkostninger og betaler en fjerdedel af Kommissionens omkostninger, herunder omkostningerne i forbindelse med sagen om foreløbige forholdsregler.

(1) EUT C 448 af 15.12.2014.
DA Den Europæiske Unions Tidende C 78/18

Rettens dom af 1. februar 2017 — Kendrion mod Den Europæiske Union

(Sag T-479/14) (1)

((Ansvar uden for kontraktforhold - præcisering af stævningen - antagelse til realitetsbehandling - Artikel 47 i chartret om grundlæggende rettigheder - rimelig sagsbehandlingstid - materiel skade - renter af det ikke-betalte bødebeløb - omkostninger til bankgaranti - ikke-økonomisk skade - årsagsforbindelse))

(2017/C 078/24)

Processprog: nederlandsk

Parter

Sagsøger: Kendrion NV (Zeist, Nederlandene) (først ved advokaterne P. Glazener og T. Ottervanger, derefter ved T. Ottervanger)

Sagsøgt: Den Europæiske Union, repræsenteret ved Den Europæiske Unions Domstol (først ved A. Placco, derefter ved J. Inghelram og E. Beysen, som befuldmægtigede)

Intervenient til støtte for sagsøgte: Europa-Kommissionen (ved T. Christoforou, S. Noë og P. Van Nuffel, som befuldmægtigede)

Sagens genstand

Påstand støttet på artikel 268 TEUF med henblik på at opnå erstatning for den skade, som sagsøgeren angiveligt skulle have lidt som følge af varigheden af proceduren for Retten i forbindelse med den sag, der gav anledning til dom af 16. november 2011, Kendrion mod Kommissionen (T-54/06, ikke trykt i sml., EU:T:2011:667).

Konklusion

1) Den Europæiske Union, repræsenteret ved Den Europæiske Unions Domstol, tilpligtes at betale en erstatning på 588 769,18 EUR til Kendrion NV for den materielle skade, som dette selskab har lidt på grund af overskridelsen af den rimelige sagsbehandlingstid i den sag, der gav anledning til dom af 16. november 2011, Kendrion mod Kommissionen (T-54/06, ikke trykt i sml., EU:T:2011:667).

2) Unionen, repræsenteret ved Domstolen, tilpligtes at betale en erstatning på 6 000 EUR til Kendrion for den ikke-økonomiske skade, som dette selskab har lidt på grund af overskridelsen af den rimelige sagsbehandlingstid i sag T-54/06.

3) De erstatninger, der er omhandlet i punkt 1) og 2), forhøjes med morarenter fra afsigelsen af nærværende dom, og indtil det fulde erstatningsbeløb er blevet betalt på grundlag af den sats, som er fastsat af Den Europæiske Centralbank (ECB) for dennes vigtigste refinansieringstransaktioner, forhøjet med tre og et halvt procentpoint.

4) I øvrigt frifindes Unionen.

5) Unionen, repræsenteret ved Domstolen, tilpligtes at bære sine egne omkostninger og at betale de omkostninger, som Kendrion har afholdt, og som vedrører den formalitetsindsigelse, der gav anledning til kendelse af 6. januar 2015, Kendrion mod Unionen (T-479/14, ikke trykt i Sml., EU:T:2015:2).

6) Kendrion på den ene side og Unionen, repræsenteret ved Domstolen, på den anden side, bærer deres egne omkostninger vedrørende den sag, der gav anledning til nærværende dom.

7) Europa-Kommissionen bærer sine egne omkostninger.

(1) EUT C 253 af 4.8.2014.
DA Den Europæiske Unions Tidende C 70/15

Rettens dom af 25. januar 2017 — ANKO mod Kommissionen

(Sag T-768/14) (1)

((Voldgiftsbestemmelse - tilskudsaftale indgået inden for rammerne af det syvende rammeprogram for forskning, teknologisk udvikling og demonstration (2007-2013) - projektet Pocemon - støtteberettigede omkostninger - modkrav - tilbagebetaling af betalte beløb - morarenter))

(2017/C 070/21)

Processprog: græsk

Parter

Sagsøger: ANKO AE Antiprosopeion, Emporiou kai Viomichanias (Athen, Grækenland) (ved advokat V. Christianos)

Sagsøgt: Europa-Kommissionen (ved R. Lyal og P. Arenas, som befuldmægtigede, bistået af advokat O. Lytra)

Sagens genstand

For det første en påstand støttet på artikel 272 TEUF om at det fastslås, at Kommissionens krav om tilbagebetaling af den støtte, der er udbetalt til sagsøgeren i medfør af aftalerne nr. 216088 til finansiering af projektet »Platform til overvågning og diagnosticering af autoimmune sygdomme«, indgået inden for rammerne af syvende rammeprogram for forskning, teknologisk udvikling og demonstration (2007-2013), erklæres ugrundet, og for det andet et modkrav om at sagsøgeren tilpligtes at tilbagebetale den støtte, som uberettiget er udbetalt i forbindelse med denne kontrakt.

Konklusion

1) Europa-Kommissionen frifindes.

2) ANKO AE Antiprosopeion, Emporiou kai Viomichanias betaler et beløb på 377 733,93 EUR til Europa-Kommissionen forhøjet med morarenter på 3,75 % regnet fra den 3. maj 2014 og indtil fuldstændig betaling af ovennævnte beløb.

3) ANKO AE Antiprosopeion, Emporiou kai Viomichanias betaler sagens omkostninger.

(1) EUT C 65 af 23.2.2015.
DA Den Europæiske Unions Tidende C 70/16

Rettens dom af 25. januar 2017 — ANKO mod Kommissionen

(Sag T-771/14) (1)

((Voldgiftsbestemmelse - tilskudsaftale indgået inden for rammerne af det sjette rammeprogram for forskning, teknologisk udvikling og demonstration (2002-2006) - projektet Doc@Hand - støtteberettigede omkostninger - modkrav - tilbagebetaling af betalte beløb - morarenter))

(2017/C 070/22)

Processprog: græsk

Parter

Sagsøger: ANKO AE Antiprosopeion, Emporiou kai Viomichanias (Athen, Grækenland) (ved advokaterne V. Christianos og S. Paliou)

Sagsøgt: Europa-Kommissionen (ved R. Lyal og P. Arenas, som befuldmægtigede, bistået af advokat O. Lytra)

Sagens genstand

For det første en påstand støttet på artikel 272 TEUF om at det fastslås, at Kommissionens krav om tilbagebetaling af den støtte, der er udbetalt til sagsøgeren i medfør af aftalerne nr. 508015 til finansiering af projektet »Vidensdeling og hjælp til beslutningstagning for sundhedspersonale«, indgået inden for rammerne af sjette rammeprogram for forskning, teknologisk udvikling og demonstration (2002-2006), erklæres ugrundet, og for det andet et modkrav om at sagsøgeren tilpligtes at tilbagebetale den støtte, som uberettiget er udbetalt i forbindelse med denne kontrakt.

Konklusion

1) Europa-Kommissionen frifindes.

2) ANKO AE Antiprosopeion, Emporiou kai Viomichanias betaler et beløb på 377 733,93 EUR til Europa-Kommissionen forhøjet med morarenter på 3,75 % regnet fra den 3. maj 2014 og indtil fuldstændig betaling af ovennævnte beløb.

3) ANKO AE Antiprosopeion, Emporiou kai Viomichanias betaler sagens omkostninger.

(1) EUT C 65 af 23.2.2015.
DA Den Europæiske Unions Tidende C 357/8

Rettens dom af 12. september 2017 — Bayerische Motoren Werke mod Kommissionen

(Sag T-671/14) (1)

((Statsstøtte - regional investeringsstøtte - støtte fra Tyskland til BMW’s store investeringsprojekt i Leipzig vedrørende produktion af to modeller af elektriske biler (i3 og i8) - afgørelse, hvorved støtten erklæres delvist forenelig og delvist uforenelig med det indre marked - artikel 107, stk. 3, litra c), TEUF - artikel 108, stk. 2 og 3, TEUF - støttens tilskyndende virkning - støttens nødvendighed))

(2017/C 357/10)

Processprog: tysk

Parter

Sagsøger: Bayerische Motoren Werke AG (München, Tyskland) (ved advokaterne M. Rosenthal, G. Drauz og M. Schütte)

Sagsøgt: Europa-Kommissionen (først ved F. Erlbacher, T. Maxian Rusche og R. Sauer, derefter ved T. Maxian Rusche og R. Sauer, som befuldmægtigede)

Intervenient til støtte for sagsøgeren: Freistaat Sachsen (Tyskland) (ved advokaterne T. Lübbig og K. Gaßner)

Sagens genstand

En påstand støttet på artikel 263 TEUF om delvis annullation af Kommissionens afgørelse C(2014) 4531 final af 9. juli 2014 om statsstøtte SA.32009 (2011/C) (ex 2010/N), som Forbundsrepublikken Tyskland påtænker at yde til BMW til et stort investeringsprojekt i Leipzig.

Konklusion

1) Europa-Kommissionen frifindes.

2) Bayerische Motoren Werke AG bærer sine egne omkostninger og betaler de af Kommissionen afholdte omkostninger.

3) Freistaat Sachsen bærer sine egne omkostninger

(1) EUT C 439 af 8.12.2014.
DA Den Europæiske Unions Tidende C 293/29

Rettens dom af 20. juli 2017 — ADR Center mod Kommissionen

(Sag T-644/14) (1)

((Finansiel bistand - den generelle program om »Grundlæggende rettigheder og retfærdighed« for perioden 2007-2013 - særprogram om »Civilret« - annullationssøgsmål - afgørelse, der kan tvangsfuldbyrdes - artikel 299 TEUF - retsaktens ophavsmands kompetence - princippet om god forvaltningsskik - påstand om, at kommissionen tilpligtes at betale det skyldige restbeløb i henhold til tilskudsaftalerne - delvis ændring af søgsmålet - voldgiftsbestemmelse - Rettens kompetence - støtteberettigede omkostninger))

(2017/C 293/32)

Processprog: engelsk

Parter

Sagsøger: ADR Center SpA (Rom, Italien) (først ved advokat L. Tantalo, derefter ved advokat A. Guillerme)

Sagsøgt: Europa-Kommissionen (først ved J. Estrada de Solà og L. Cappelletti, derefter ved J. Estrada de Solà og S. Delaude, som befuldmægtigede)

Sagens genstand

Dels søgsmål i henhold til artikel 263 TEUF med påstand om annullation af Kommissionens afgørelse C(2014) 4485 final af 27. juni 2014 om tilbagesøgning af en del af det finansielle bidrag, der er udbetalt til sagsøgeren til opfyldelse af de tre tilskudsaftaler indgået i forbindelse med særprogrammet om »Civilret«, dels søgsmål i henhold til artikel 272 TEUF med påstand om, at Kommissionen tilpligtes at betale sagsøgeren det skyldige restbeløb i henhold til de tre tilskudsaftaler på 49 172,52 EUR samt erstatning.

Konklusion

1) Europa-Kommissionen frifindes.

2) ADR Center SpA betaler de af Europa-Kommissionen afholdte omkostninger, herunder denne institutions omkostninger i forbindelse med sagen om foreløbige forholdsregler, og bærer halvdelen af sine egne omkostninger, herunder for så vidt angår omkostningerne i forbindelse med sagen om foreløbige forholdsregler.

3) Europa-Kommissionen betaler halvdelen af de af ADR Center afholdte omkostninger, herunder halvdelen af de omkostninger, som sidstnævnte har afholdt i forbindelse med sagen om foreløbige forholdsregler.

(1) EUT C 388 af 3.11.2014.
DA Den Europæiske Unions Tidende C 283/30

Rettens dom af 13. juli 2017 — Rosenich mod EUIPO

(Sag T-527/14) (1)

((Det indre marked - afgørelse fra EUIPO om afslag på en ansøgning om opførelse på listen over godkendte mødeberettigede - betingelse om, at der findes et forretningssted i Unionen - artikel 93, stk. 2, litra b), i forordning (EF) nr. 207/2009 - fri udveksling af tjenesteydelser - EØS-aftalens artikel 36 - overensstemmende fortolkning))

(2017/C 283/43)

Processprog: tysk

Parter

Sagsøger: Paul Rosenich (Triesenberg, Liechtenstein) (ved advokaterne A. von Mühlendahl og C. Eckhartt)

Sagsøgt: Den Europæiske Unions Kontor for Intellektuel Ejendomsret (først ved G. Schneider, derefter ved D. Walicka, som befuldmægtigede)

Sagens genstand

Søgsmål til prøvelse af afgørelse truffet den 29. april 2014 af Fjerde Appelkammer ved EUIPO (sag R 2063/-4) vedrørende EUIPO’s afslag på at opføre sagsøgeren på den liste over godkendte mødeberettigede, der er omhandlet i artikel 93 i Rådets forordning (EF) nr. 207/2009 af 26. februar 2009 om EU-varemærker (EUT 2009, L 78, s. 1).

Konklusion

1) Den afgørelse, der blev truffet af Fjerde Appelkammer ved Den Europæiske Unions Kontor for Intellektuel Ejendomsret (EUIPO) den 29. april 2014 (sag R 2063/2012-4), annulleres.

2) Den afgørelse, der blev truffet af direktøren for afdelingen »Støtte til kerneaktiviteter« ved EUIPO den 7. september 2012, annulleres.

3) EUIPO betaler sagsomkostningerne.

(1) EUT C 462 af 22.12.2014.
DA Den Europæiske Unions Tidende C 283/30

Rettens dom af 19. juli 2017 — Combaro mod Kommissionen

(Sag T-752/14) (1)

((Toldunion - associeringsaftale mellem Det Europæiske Økonomiske Fællesskab og Republikken Letland - artikel 239 i forordning (EØF) nr. 2913/92 - godtgørelse af og fritagelse for importafgifter - indførsel af linnedstof fra Letland - billighedsklausul - særlig situation - urigtigheder eller åbenbar forsømmelighed - Kommissionens afgørelse, som fastslår, at der ikke er grundlag for fritagelse for importafgifter))

(2017/C 283/44)

Processprog: tysk

Parter

Sagsøger: Combaro SA (Lausanne, Schweiz) (ved advokat D. Ehle)

Sagsøgt: Europa-Kommissionen (ved A. Caeiros og B.-R. Killmann, som befuldmægtigede)

Sagens genstand

Et søgsmål anlagt i henhold til artikel 263 TEUF med påstand om annullation af Kommissionens afgørelse C(2014) 4908 final af 16. juli 2014 om afslag på sagsøgerens anmodning om fritagelse for importafgifter for et beløb på 461 415,12 EUR.

Konklusion

1) Kommissionens afgørelse C(2014) 4908 final af 16. juli 2014 om afslag på Combaro SA’s anmodning om fritagelse for indførselsafgifter for et beløb på 461 415,12 EUR annulleres.

2) Europa-Kommissionen bærer sine egne omkostninger og betaler Combaros omkostninger.

(1) EUT C 34 af 2.2.2015.
1)

Rådets gennemførelsesforordning (EU) nr. 1106/2013 af 5. november 2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told annulleres, for så vidt som den vedrører Viraj Profiles Ltd.
DA Den Europæiske Unions Tidende C 213/25

Rettens dom af 3. maj 2017 — Sotiropoulou m.fl. mod Rådet

(Sag T-531/14) (1)

((Ansvar uden for kontraktforhold - økonomisk og monetær politik - afgørelser rettet til en medlemsstat for at rette op på en situation med et uforholdsmæssigt stort underskud - nedsættelse og fratagelse af retten til pension i Grækenland - tilstrækkeligt kvalificeret tilsidesættelse af en bestemmelse, som tillægger borgerne rettigheder))

(2017/C 213/32)

Processprog: græsk

Parter

Sagsøgere: Leïmonia Sotiropoulou (Patras, Grækenland) og de 63 andre sagsøgere, hvis navne fremgår af bilaget til dommen (ved advokat K. Chrysogonos)

Sagsøgt: Rådet for Den Europæiske Union (ved A. de Gregorio Merino, E. Chatziioakeimidou og E. Dumitriu-Segnana, som befuldmægtigede)

Intervenient til støtte for sagsøgte: Europa-Kommissionen (ved J.-P. Keppenne og M. Konstantinidis, som befuldmægtigede)

Sagens genstand

Påstand støttet på artikel 268 TEUF om erstatning for det tab, som sagsøgerne angiveligt har lidt efter vedtagelsen af de afgørelser fra Rådet, der blev tilstillet Den Hellenske Republik i henhold til den ordning, som er fastsat i artikel 126 TEUF.

Konklusion

1) Rådet for Den Europæiske Union frifindes.

2) Leïmonia Sotiropoulou og de øvrige sagsøgere, hvis navne fremgår af bilaget, betaler sagens omkostninger.

3) Europa-Kommissionen bærer sine egne omkostninger.

(1) EUT C 351 af 6.10.2014.
DA Den Europæiske Unions Tidende C 195/17

Rettens dom af 4. maj 2017 — Green Source Poland mod Kommissionen

(Sag T-512/14) (1)

((Annullationssøgsmål - EFRU - artikel 41, stk. 3, i forordning (EF) nr. 1083/2006 - afslag på at yde finansielt bidrag til et stort projekt - virksomhed, der er ansvarlig for projektets gennemførelse - ikke umiddelbart berørt - afvisning))

(2017/C 195/22)

Processprog: engelsk

Parter

Sagsøger: Green Source Poland sp. z o.o. (Warszawa, Polen) (ved advokaterne M. Merola og L. Armati)

Sagsøgt: Europa-Kommissionen (først ved M. Clausen og B.-R. Killmann, derefter ved B.-R. Killmann og R. Lyal, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens afgørelse C(2014) 2289 final af 7. april 2014 om afvisning af økonomisk støtte fra Den Europæiske Fond for Regionaludvikling (EFRU) til det store projekt »Køb og gennemførelse af en innovativ produktionsteknologi til fremstilling af biokomponenter med henblik på fremstilling af biobrændstoffer«, der indgår i det operationelle program »Innovativ Økonomi« til strukturstøtte inden for rammerne af »konvergensmålet« i Polen.

Konklusion

1) Sagen afvises.

2) Green Source Poland sp. z o.o. bærer sine egne omkostninger og betaler Europa-Kommissionens omkostninger.

(1) EUT C 395 af 10.11.2014.
DA Den Europæiske Unions Tidende C 195/17

Rettens dom af 4. maj 2017 — Meta Group mod Kommissionen

(Sag T-744/14) (1)

((Voldgiftsklausul - tilskudsaftaler indgået inden for rammene af det sjette rammeprogram for forskning, teknologisk udvikling og demonstration (2000-2006) - tilskudsaftaler indgået inden for rammene af rammeprogrammet for konkurrenceevne og innovation (2007 2013) - tilbagebetaling af de udbetalte beløb - restbeløb, der skal betales af det samlede finansielle bidrag, som blev tildelt sagsøgeren - støtteberettigede omkostninger - ansvar i kontraktforhold))

(2017/C 195/23)

Processprog: italiensk

Parter

Sagsøger: Meta Group Srl (Rom, Italien) (ved advokaterne A. Bartolini og A. Formica)

Sagsøgt: Europa-Kommissionen (ved D. Recchia og R. Lyal, som befuldmægtigede)

Sagens genstand

Påstand støttet på artikel 272 TEUF om, at det fastslås, at Kommissionen ikke har opfyldt sine økonomiske forpligtelser, der fulgte af en række tilskudsaftaler, som den indgik med sagsøgeren inden for rammerne af det sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002 — 2006) og rammeprogrammet for konkurrenceevne og innovation (2007-2013), at det fastslås, at de modregninger, som Kommissionen foretog i de fordringer, som sagsøgeren har påberåbt sig, er ulovlige, at Kommissionen tilpligtes at betale sagsøgeren de beløb, som den skylder sagsøgeren i henhold til de pågældende tilskudsaftaler med tillæg af renter og godtgørelse for pengeforringelsen, og om erstatning for det tab, som sagsøgeren angiveligt har lidt.

Konklusion

1) Kommissionen frifindes.

2) Meta Group Srl betaler sagsomkostningerne.

(1) EUT C 462 af 22.12.2014.
DA Den Europæiske Unions Tidende C 161/20

Rettens dom af 6. april 2017 — Regione autonoma della Sardegna mod Kommissionen

(Sag T-219/14) (1)

((Statsstøtte - søtransport - kompensation for offentlig tjeneste - kapitalforhøjelse - afgørelse, hvorved støtten erklæres uforenelig med det indre marked og anordnes tilbagesøgt - likvidation af modtagervirksomheden - opretholdelse af søgsmålsinteressen - ikke ufornødent at træffe afgørelse - begrebet støtte - tjenesteydelse af almindelig økonomisk interesse - kriteriet om den private investor - åbenbart urigtigt skøn - retlig fejl - ulovlighedsindsigelse - begrundelsespligt - ret til forsvar - afgørelse 2011/21/EU - rammebestemmelser for statsstøtte til redning og omstrukturering af kriseramte virksomheder - Den Europæiske Unions rammebestemmelser for statsstøtte i form af kompensation for offentlig tjeneste - Altmark-dommen))

(2017/C 161/27)

Processprog: italiensk

Parter

Sagsøger: Regione autonoma della Sardegna (Italien) (ved advokaterne T. Ledda, S. Sau, G.M. Roberti, G. Bellitti og I. Perego)

Sagsøgt: Europa-Kommissionen (ved G. Conte, D. Grespan og A. Bouchagiar, som befuldmægtigede)

Intervenient til støtte for sagsøgte: Compagnia italiana di navigazione SpA (Napoli, Italien) (først ved advokaterne F. Sciaudone, R. Sciaudone, D. Fioretti og A. Neri, derefter ved advokaterne M. Merola, B. Carnevale og M. Toniolo)

Sagens genstand

Påstand i henhold til artikel 263 TEUF om annullation af Kommissionens afgørelse C(2013) 9101 final af 22. januar 2014 om støtteforanstaltningerne SA.32014 (2011/C), SA.32015 (2011/C) og SA.32016 (2011/C), som den autonome region Sardinien har iværksat til fordel for Saremar, for så vidt som denne afgørelse har kvalificeret en foranstaltning vedrørende kompensation for offentlig tjeneste og en kapitalforhøjelse som statsstøtte, har erklæret disse foranstaltninger uforenelige med det indre marked og har anordnet tilbagesøgning heraf.

Konklusion

1) Europa-Kommissionen frifindes.

2) Regione autonoma della Sardegna (Italien) bærer sine egne omkostninger og betaler Kommissionens og Compagnia Italiana di Navigazione SpA’s omkostninger.

(1) EUT C 175 af 10.6.2014.